Diari Oficial de la Generalitat Valenciana


Sumari del DOGV 9266, del 28-01-2022 (2022/344)

RESOLUCIÓ de 14 de gener de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana de la modificació dels Estatuts de l'organització Sindicat de Treballadores i Treballadors de les Administracions i Serveis Públics - Intersindical Valenciana (STAS IV) i la seua publicitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9266

Data del DOGV
:   28-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/344


Data del document
:   14-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 14 de gener de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana de la modificació dels Estatuts de l'organització Sindicat de Treballadores i Treballadors de les Administracions i Serveis Públics - Intersindical Valenciana (STAS IV) i la seua publicitat. [2022/344]  
Vista la sol·licitud i documentació annexa presentada pel representant de l'entitat Sindicat de Treballadores i Treballadors de les Administracions i Serveis Públics - Intersindical Valenciana (STAS IV), proveïda de NIF H49471132 i inscrita en l'Oficina Pública de Depòsit d'Estatuts de les Organitzacions Sindicals i Empresarials amb el número 90006231.  
D'acord amb el que es disposa en la Llei 11/1985, de 2 d'agost, de llibertat sindical; el Reial decret 416/2015, de 29 de maig, sobre depòsit d'estatuts de les organitzacions sindicals i empresarials; l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics, i la Resolució de 14 de juny de 2018, de la directora general de Treball i Benestar Laboral, per la qual s'estableixen les directrius per a la publicació en el Diari Oficial de la Generalitat Valenciana de les resolucions de depòsit d'estatuts de les organitzacions sindicals i empresarials de la Comunitat Valenciana, previstes en la citada Ordre 1/2016; aquesta Subdirecció General de Relacions Laborals resol:  
  
  
Primer  
Ordenar el seu depòsit en l'Oficina Pública de Depòsit d'Estatuts de les Organitzacions Sindicals i Empresarials de la Comunitat Valenciana.  
  
  
Segon  
Disposar la publicació de la present resolució en el Diari Oficial de la Generalitat Valenciana, fent constar que el seu àmbit territorial és el de la comunitat valenciana, el seu àmbit funcional és sindical i la signant de l'acta de modificació es Cristina I. Costart Tafalla.  
  
Tercer  
Donar publicitat al text íntegre de la modificació dels estatuts depositats, que podrà ser objecte de consulta pública accedint a la següent adreça electrònica:   
  
http://www.indi.gva.es/es/web/dg-trabajo/acceso-a-la-aplicacion-deose.  
  
València, 14 de gener de 2022.- El subdirector general de Relacions Laborals: Joaquín Vañó Gironés.